**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Jezične zavrzlame – Ponavljanje jezičnih sadržaja (1. dio)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - prepisuje riječi i rečenice rukopisnim slovima  - u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - stvara i piše izjavne (potvrdne i niječne), upitne, usklične rečenice  - prepoznaje ogledne I česte imenice s konkretnim značenjem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO SMO NAUČILI?**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost; objašnjava značenje određene riječi s obzirom na komunikacijsku situaciju.  Opis aktivnosti:  Učenici su podijeljeni u pet grupa. Svaka grupa dobila je papir i karticu s jednim pojmom. Na papir trebaju napisati sve što su naučili o napisanom pojmu.  Prijedlog pojmova: IMENICE, SLOGOVI, VELIKO SLOVO, REČENICA, OPIS PREDMETA  Predstavnici grupa čitaju što su zapisali za zadani pojam.  **2. VJEŽBOM DO ZNANJA**  Ishod aktivnosti: učenik piše velika i mala slova školskim rukopisnim pismom; izabire odgovarajuće riječi i upotrebljava ih u oblikovanju sintagmi i rečenica; u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka; stvara i piše izjavne (potvrdne i niječne), upitne, usklične rečenice, prepoznaje ogledne i čete imenice s konkretnim značenjem.  **Opis aktivnosti:**  Rad s udžbenikom: učenici rješavaju zadatke u udžbeniku. Nakon svakog riješenog zadatka provjeravaju točnost uratka.  Učenici:  - povezuju dijelove riječi u cjelinu, prepoznaje imenice među dobivenim riječima  - stvaraju upitne rečenice  - uočavaju slogove u riječima i rastavljaju riječi na slogove  - koriste se spojnicom kod rastavljanja riječi na kraju retka  - prepisuju pravilno rečenice  - izjavne rečenice preoblikuju u upitne.  3. SMIŠLJAMO ZADATKE ZA PRIJATELJE  Ishod aktivnosti: učenik piše velika i mala slova školskim rukopisnim pismom; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učenici trebaju, unutar svojih grupa, smisliti tri zadatka koje bi oni kao učitelji svakako stavili u ispit. Zatim zadatke daju grupi sa svoje lijeve strane (mijenjaju zadatke u smjeru kazaljke na satu). Zadatke koje su dobili trebaju riješiti i zatim vratiti grupi od koje su ih dobili. Grupa koja je smislila zadatke treba provjeriti točnost uratka. | | | | Mogu se koristiti preostali objekti iz digitalnog modula:  [Hrvatski jezik i komunikacija](https://hr.izzi.digital/DOS/1109/1110.html) | GOO B. 1. 1. Promiče pravila demokratske zajednice. C. 1. 1. Sudjeluje u zajedničkom radu u razredu. C. 1. 2. Promiče solidarnost u razredu.  OSR A. 1. 1. Razvija sliku o sebi. A. 1. 3. Razvija svoje potencijale. A. 1. 4. Razvija radne navike. B. 1. 2. Razvija komunikacijske kompetencije. C. 1. 3. Pridonosi skupini.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje: Učenik oblikuje i izražava svoje misli i osjećaje. D. 1. 2. Suradnja s drugima:  Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |