**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Listek i Glistomir – stvaramo strip** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - pronalazi podatke u grafičkim prikazima i tumači ih  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO VOLIM ČITATI?**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; pronalazi podatke u grafičkim prikazima i tumači ih.  **Opis aktivnosti:**  Učiteljica/učitelj može učenicima podijeliti papiriće na koje oni trebaju napisati svoje ime. Na ploči je nacrtana tablica s trima stupcima: bajke, pjesme, stripovi. Učenik papirić sa svojim imenom treba staviti u stupac u kojem je vrsta književnoga teksta koju najviše voli čitati.  Razgovor o dobivenim rezultatima: U našem razredu učenici najviše čitaju… Zašto volite čitati bajke? Koji stripovi su vam najzanimljiviji?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u formaciji kruga. Učiteljica/učitelj prije čitanja postavlja pitanje: Gdje je jednoga dana Listek dočekao Glistomira?  Učiteljica/učitelj čita priču *Listek i Glistomir*.  3. RAZUMIJEM ŠTO SLUŠAM  Ishod aktivnosti: učenik odgovara na pitanja o poslušanome tekstu; govori o čemu razmišlja i kako se osjeća nakon čitanja/slušanja književnoga teksta; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušanog teksta. Odgovaraju na pitanje postavljeno prije slušanja. (Listek je jednoga dana Glistomira dočekao na tlu.)  Učiteljica/učitelj pitanjima uvodi učenike u sadržajnu analizu teksta: Tko su likovi ove priče? Kada je počelo njihovo prijateljstvo? Pročitaj o čemu je pričao Listek, a o čemu Glistomir. Kako su pomagali jedan drugome? Što se s njima događalo ujesen? Zašto su se morali rastati? Objasni kada će se ponovo susresti.  Učenici trebaju, u paru, osmisliti razgovor između Listeka i Glistomira.  Učiteljica/učitelj može zapisati na ploču, a učenici u pisanke, naslov priče i ime autora te nabrojati likove.  4. CRTAM STRIP  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  Opis aktivnosti:  Učenici trebaju u okvire nacrtati priču o Listeku i Glistomiru u obliku stripa. U strip mogu napisati o čemu su Listek i Glistomir razgovarali.  **NA PLOČI JE:**  LISTEK I GLISTOMIR  SAŠA VERONEK GERMADNIK  - PRIČA  - LIKOVI: LIST LISTEK I GLISTA GLISTOMIR | | | | [Zvučna čitanka – Listek i Glistomir](https://hr.izzi.digital/DOS/1109/8795.html#block-125344) | OŠ LK A. 2. 1. Učenik likovnim i vizualnim izražavanjem interpretira različite sadržaje. B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.  MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda. E. 2. 1. Koristi se podatcima iz neposredne okoline.  OSR A. 1. 1. Razvija sliku o sebi.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. B. 1. 3. Prilagodba učenja:  Na poticaj i uz pomoć učitelja učenik mijenja pristup učenju. |

Prilog

