**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veselje blagdana i praznika (veliko slovo) – (slovo C)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - opisuje na temelju promatranja  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim pismom  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  - piše veliko početno slovo: imena blagdana i praznika  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OPIŠI SLIKU**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; opisuje na temelju promatranja.  **Opis aktivnosti:**  Učenici promatraju fotografiju u udžbeniku. Što je prikazano na slici? Znaš li u vrijeme kojeg blagdana je snimljena? Po čemu si to zaključio? Kako je tvoj dom ukrašen u vrijeme Božića?  **2. MOJA ULICA**  Ishod aktivnosti: učenik sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu.  **Opis aktivnosti:**  Učiteljica/učitelj prije čitanja postavlja pitanje: Kako se zove djevojčičina susjeda?  Učiteljica/učitelj čita tekst *Moja ulica*.  Nakon odslušanog teksta učenici odgovaraju na pitanje postavljeno prije slušanja. (Susjeda se zove Amela.)  Učiteljica/učitelj pitanjima uvodi učenike u sadržajnu analizu teksta: Opiši ulicu iz priče. Kad je ulica još ljepša? Kako se zovu praznici naše domovine? Kada se još okuplja obitelj i rodbina? Pročitaj što slavi susjeda Amela, a što Aron. Slave li svi ljudi iste blagdane? Objasni što je zajedničko svim blagdanima.  **3. KAKO PIŠEMO BLAGDANE I PRAZNIKE**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici trebaju prepisati nazive blagdana i praznika koji se spominju u tekstu. Uočavaju da se u nazivima blagdana i praznika prva riječ naziva piše velikim slovom. Iznimka su nazivi blagdana u kojima se spominje nečije ime. Tada i ime pišemo velikim slovom (npr. Sveti Stjepan).  Učenici rješavaju zadatke u udžbeniku. Nakon što je većina učenika riješila zadatke, provjeravaju točnost uratka.  Učiteljica/učitelj zapisuje na ploču nekoliko naziva blagdana i praznika, a učenici prepisuju u svoje pisanke.  **4. PIŠEM LI TOČNO**  **Ishod aktivnosti:** učenik piše veliko početno slovo: imena blagdana i praznika; u pisanju rukopisnim slovima pazi na veličinu pojedinih elemenata slova; vrstu poteza i način spajanja.  **Opis aktivnosti:**  Učiteljica/učitelj može pripremiti kartice s nazivima blagdana i praznika napisanim velikim formalnim slovima. Učenik odabire karticu, čita naziv blagdana ili praznika te ga na ploču zapisuje rukopisnim slovima. Ostali učenici prate poštuje li učenik pravilo pisanja naziva blagdana i praznika kao i piše li pravilno rukopisna slova.  Prijedlog kartica: DAN POBJEDE, BAJRAM, DAN NEOVISNOSTI, USKRS, DAN SJEĆANJA NA ŽRTVU VUKOVARA, SVETI STJEPAN, SVJETSKI DAN PJESNIŠTVA, SVI SVETI, TIJELOVO, NOVA GODINA  **5. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  **Opis aktivnosti:**  Učenici promatraju veliko i malo rukopisno slovo C. Uočavaju i zaključuju kako ono treba biti napisano da bi bilo okrunjeno. Učiteljica/učitelj na ploči demonstrira pisanje velikog i malog rukopisnog slova C. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova C. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  VELIKO SLOVO - PRAZNICI I BLAGDANI  **D**AN DOMOVINSKE ZAHVALNOSTI  **D**AN ŽENA  **S**VJETSKI DAN UČITELJA  **D**AN GRADA **Z**AGREBA  **B**OŽIĆ  **S**VI SVETI  **V**ELIKA **G**OSPA  U IMENIMA BLAGDANA I PRAZNIKA VELIKIM POČETNIM SLOVOM PIŠE SE PRVA RIJEČ I VLASTITO IME. | | | | Modul: Hrvatski jezik i komunikacija  Jedinica: Veliko početno slovo u imenima blagdana i praznika  [**Objekt: Čestitka**](https://hr.izzi.digital/DOS/1109/1319.html#block-25817)  [**Objekt: Blagdani**](https://hr.izzi.digital/DOS/1109/1319.html#block-25824)  [**Objekt: Prouči i ovo**](https://hr.izzi.digital/DOS/1109/1319.html#block-25844)  [**Objekt: Vježbaj**](https://hr.izzi.digital/DOS/1109/1319.html#block-25836)  Modul: Pisana slova  Jedinica: Pisana slova  [**Objekt: Slovo C**](https://hr.izzi.digital/DOS/1109/9850.html#block-138197) | OSR A. 1 .1. Razvija sliku o sebi. A. 1. 4. Razvija radne navike.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2. Praćenje:  Na poticaj i uz pomoć učitelja prati svoje učenje.  ODR C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |

Prilog 1

|  |  |
| --- | --- |
| DAN POBJEDE | BAJRAM |
| DAN NEOVISNOSTI | USKRS |
| DAN SJEĆANJA NA ŽRTVU VUKOVARA | SVETI STJEPAN |
| SVJETSKI DAN PJESNIŠTVA | SVI SVETI |
| TIJELOVO | NOVA GODINA |

Prilog 2

Prepiši riječi i rečenice pisanim slovima.

cvijet, maca, Marica, otac, crveno, Cavtat

Jurica ne voli ocat.

Ima li Marica cvijet?

Stani, crveno je!

Danica ima sve petice.