**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Proljetne računske radnje – Cvjetna matematika** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  -čita kratke tekstove primjerene jezičnomu razvoju, dobi i interesima  - pronalazi podatke u čitanome tekstu prema uputi ili pitanjima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - samostalno piše riječi i rečenice naučenim rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  - smješta likove u vrijeme radnje i prostor  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROLJEĆE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Komunikacijska situacija: Koje je sada godišnje doba? Kada počinje proljeće? Po čemu ga prepoznaješ? Ako proljeće počinje 21. ožujka, kojega je datuma deseti dan proljeća?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko se samo smješkao?  Učiteljica/učitelj čita priču *Cvjetna matematika*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove; smješta likove u vrijeme radnje i prostor.  Opis aktivnosti:  Učenici iznose svoje osjećaje nakon odslušanog igrokaza. Odgovaraju na pitanje postavljeno prije slušanja. (Livada se samo smješkala.)  Učiteljica/učitelj pitanjima uvodi učenike u kratku analizu: Tko se priprema za dolazak proljeća? Kako su se osjećale proljetnice čekajući znak? Pročitaj što im je trebalo da izvire iz zemlje. Što su tražili zvončići? Pročitaj kako su se javljali jaglaci, a kako ljubičice. Objasni zašto se livada samo smješkala.  Učiteljica/učitelj može zapisati na ploču, a učenici u pisanke, naslov, likove iz priče te vrijeme i mjesto radnje.  **4. MOGU I OVO**  **Ishod aktivnosti**: učenik čita kratke tekstove primjerene jezičnomu razvoju, dobi i interesima; pronalazi podatke u čitanome tekstu prema uputi ili pitanjima; samostalno piše riječi i rečenice naučenim rukopisnim slovima.  **Opis aktivnosti:**  Rad s udžbenikom: učenici čitaju tekst još jednom, svatko za sebe i zatim punom rečenicom odgovaraju na postavljena pitanja. Nekoliko učenika čita odgovore i na taj način provjeravaju točnost uratka.  Čitaju rečenice napisane u tablici i odabiru je li tvrdnja moguća, nemoguća ili sigurna.  **5. BROJIM I CRTAM**  Ishod aktivnosti: učenik razvija vlastiti potencijal za stvaralaštvo.  **Opis aktivnosti:**  Učenici trebaju nacrtati proljetnice na dvije livade. Proljetnice trebaju raspodijeliti tako da ih na svakoj livadi bude jednako mnogo.  **NA PLOČI JE:**  **Cvjetna matematika**  - priča  Likovi: zvončići, jaglaci, ljubičice  Mjesto radnje: livada  Vrijeme radnje: kraj zime | | | | [**Zvučna čitanka - Cvjetna matematika**](https://hr.izzi.digital/DOS/1109/8795.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.  PID OŠ B. 2. 2. Učenik zaključuje o promjenama u prirodi koje se događaju tijekom godišnjih doba.  OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |