**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Prijateljstvo među vodama - Vode kupaćice** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa | | | | |
| **NASTAVNE SITUACIJE** | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZLATNA RIBICA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Komunikacijska situacija: Razmisli i reci koje sve riječi u sebi sadrže riječ VODA. Kakva voda je vodopad, što radi? (Voda koja pada zove se vodopad.) Kako se zove voda koja skače?  Učenici u udžbeniku trebaju dopuniti rečenice:  Voda koja leti je…..  Voda koja sjedi je …  Voda koja se penje je …  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Za koje vode čovjeku trebaju kupaće gaćice? Učiteljica/učitelj čita pjesmu *Vode kupaćice* Sonje Zubović.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Čovjeku trebaju kupaće gaćice za vode prijateljice.)  Učiteljica/učitelj pitanjima uvodi učenike u sadržajnu analizu: Koje se vode spominju u pjesmi? Što nije jasno o vodama stajaćicama? Objasni zašto. Pročitaj strofu (kiticu) u kojoj se predlaže kako podijeliti vode. Koje vode bi bile za prirodu, a koje za društvo? Koje vode se nazivaju prijateljicama? Zašto? Objasni svojim riječima što su vode za dušu.  Koliko pjesma ima kitica? Koliko stihova ima svaka kitica? Pročitaj treći stih druge kitice. Pročitaj prvi stih treće kitice. Koja kitica je najkraća, a koja je najduža?  Učiteljica/učitelj može zapisati na ploču, a učenici u pisanke naslov, autora i broj kitica i stihova.  **4. MOGU I OVO**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; izabire odgovarajuće riječi i upotrebljava ih u oblikovanju sintagmi i rečenica; povezuje slova u cjelovitu riječ, riječ u rečenicu pišući školskim rukopisnim slovima.  **Opis aktivnosti:**  Učenici su podijeljeni u skupine po troje.  Rad s udžbenikom: učenici opisuju ilustracije uz pjesmu. Zaključuju koja je ilustracija vode za prirodu, a koja vode za društvo. Okvir one za prirodu treba obojiti zelenom bojom, a one za društvo narančastom bojom.  Radom u skupini trebaju odrediti koje su životinje, od onih koje poznaju, za prirodu, a koje su za društvo. Njihova imena trebaju napisati u tablicu. Nekoliko učenika čita svoje gotove uratke i objašnjava zašto su životinje koje su napisali za društvo, odnosno za prirodu.  **NA PLOČI JE:**  Vode kupaćice  Sonja Zubović  - pjesma  Pjesma ima tri kitice.  Prva kitica ima deset stihova, druga ima sedam stihova, a treća devet stihova.  Vode za prirodu su ...  Vode za društvo su ... | | | | [**Zvučna čitanka - Vode kupaćice**](https://hr.izzi.digital/DOS/1109/8795.html) | PID OŠ B. 2. 1. Učenik objašnjava važnost odgovornoga odnosa čovjeka prema sebi i prirodi. C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. B. 1. 2. Razvija komunikacijske kompetencije. C. 1. 3. Pridonosi skupini.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR A. 1. 2. Opisuje raznolikost u prirodi i razlike među ljudima. A. 1. 3. Uočava povezanost između prirode i zdravoga života. B. 1. 1. Prepoznaje važnost dobronamjernoga djelovanja prema ljudima i prirodi.  GOO C. 1. 2. Promiče solidarnost u razredu. |