**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Šmrcokap – Kap Crvenonosi (slovo H)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način pisanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - prepoznaje i razlikuje izjavne, upitne i usklične rečenice  - prepoznaje ogledne i česte imenice s konkretnim značenjem  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KADA KIŠEM?**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj može s povesti razgovor o kihanju: Što sve može izazvati kihanje? Treba li se zbog kihanja uvijek obratiti liječniku? Znaš li da kihanjem ispuštaš zrak brzinom od oko 150 kilometara na sat? Znaš li koja životinja trči tom brzinom? Učiteljica/učitelj može pripremiti zanimljivosti o raznim životinjama i brzinama kojima trče.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Oko koga se uvijek mota Šmrcokap – Kap Crvenonosi?  Učiteljica/učitelj čita priču *Šmrcokap – Kap Crvenonosi*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Šmrcokap – Kap Crvenonosi uvijek se mota oko crvenonosih slinavaca.)  Učiteljica/učitelj pitanjima uvodi učenike u sadržajnu analizu priče: Što izaziva kihanje? Možeš li objasniti što je pelud, a što mikroorganizmi? Zašto se Šmrcokap pakosno smijucka? Gdje ga sve možeš susresti? Kako ćeš ga prepoznati? Zašto ga je teško izbjeći?  Učiteljica/učitelj može zapisati na ploču, a učenici u pisanke naslov priče i ime pisca.  **4. MOGU I OVO**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; stvara i piše izjavne (potvrdne i niječne) rečenice; prepoznaje ogledne i česte imenice s konkretnim značenjem.  **Opis aktivnosti:**  Rad s udžbenikom: Učenici rješavaju zadatke ispod priče. Učiteljica/učitelj može pročitati i pojasniti svaki zadatak, a učenici ih zatim samostalno rješavaju. Nakon što je većina učenika riješila zadatke provjeravaju točnost uradaka. Učenici crtaju čudovište koje izaziva zubobolju.  **5. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  **Opis aktivnosti:**  Učenici promatraju veliko i malo rukopisno slovo H. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova H. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova H. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga. Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  ŠMRCOKAP – KAP CRVENONOSI  STANISLAV MARIJANOVIĆ  - PRIČA  ŠMRCOKAP – KAP CRVENONOSI JE OBIČNO ČUDOVIŠTE.  UVIJEK SE MOTA OKO CRVENONOSIH SLINAVACA. | | | | [**Zvučna čitanka - Šmrcokap – Kap Crvenonosi**](https://hr.izzi.digital/DOS/1109/8795.html)  Modul: Pisana slova  Jedinica: Pisana slova  [**Objekt: Slovo H**](https://hr.izzi.digital/DOS/1109/9850.html#block-138234) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR C. 1. 2. Identificira primjere dobroga odnosa prema drugim ljudima.  ZDR B. 1. 1. A. Razlikuje primjereno od neprimjerenoga ponašanja. |

Prilog

Prepiši rečenice i dopuni ih odgovarajućim riječima.

hlače, mahala, hladan, uhvatio

Miha je \_\_\_\_\_\_\_\_\_\_\_\_\_ muhu.

Tihana hoda i jede \_\_\_\_\_\_\_\_\_\_\_\_\_\_\_\_ sladoled.

Hrvoje je dobio nove \_\_\_\_\_\_\_\_\_\_\_\_\_\_.

Helena je \_\_\_\_\_\_\_\_\_\_\_\_\_ lepezom i hladila se.