**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Papuče – spavalice (slovo R)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - pripovijeda o događajima iz svakodnevnoga života koji su u vezi s onima u književnome tekstu  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JESAM LI UREDAN?**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom.  Opis aktivnosti:  U komunikacijskoj situaciji učiteljica/učitelj može s djecom razgovarati o urednosti: Tko sprema tvoju sobu? Spremaš li sam svoj pribor za školu? Gdje ostavljate svoju odjeću kada idete na spavanje?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što je dječak napravio s papučom?  Učiteljica/učitelj priču *Papučice spavalice*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Dječak je s papučom razbio prozor.)  Učiteljica/učitelj pitanjima uvodi učenike u sadržajnu analizu priče: Zašto papuče idu kasno spavati? Tko je za to odgovoran?  O čemu je bio film? Što je Ivančica čula od dječaka? Zašto je to uzbudilo papučice?  Učiteljica/učitelj može zapisati na ploču, a učenici u pisanke naslov i pisca te likove.  **4. NIJE SVE ZA MENE**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Rad s udžbenikom: učenici pismeno odgovaraju što sve čine prije spavanja. Odgovor trebaju i nacrtati.  Komunikacijska situacija: Koji televizijski program nije dobro gledati prije spavanja? Zašto neki televizijski programi nisu namijenjeni za djecu? Po čemu možemo znati da film nije primjeren za djecu?  Učenici pišu nazive televizijskih emisija koje bi preporučili prijateljima.  **5. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima.  **Opis aktivnosti:**  Učenici promatraju veliko i malo rukopisno slovo R. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova R. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova R. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  PAPUČICE SPAVALICE  NADA IVALJIĆ  - PRIČA  LIKOVI: DESNA PAPUČA, LIJEVA PAPUČA, IVANČICA I DJEČAK  PAPUČE VOLE KADA IH DJEVOJČICA UREDNO STAVI JEDNU DO DRUGE. | | | | [Zvučna čitanka – Papučice spavalice](https://hr.izzi.digital/DOS/1109/8795.html#block-125344)  Modul: Pisana slova  Jedinica: Pisana slova  [Objekt: Slovo R](https://hr.izzi.digital/DOS/1109/9850.html#block-138265) | PID OŠ A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja.  OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje  Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR C. 1. 2. Identificira primjere dobroga odnosa prema drugim ljudima.  ZDR A. 1. 3. Opisuje načine održavanja i primjenu osobne higijene i higijene okoline. |

Prilog

Prepiši riječi i rečenice pisanim slovima.

Mara, more, šara, Miro, Petra, rano

Urar se samo mršti.

Mi imamo mir.

Miš ima sir.

Miš mora u rupu.

Na ormaru ima prašine.