**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pišem, spajam, brišem - vježbanje** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - odgovara na pitanja i postavlja pitanja cjelovitom rečenicom  - točno izgovara sve glasove u riječima  - točno intonira izjavnu, upitnu i uskličnu rečenicu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ZNAM O REČENICI**  **Ishod aktivnosti:** učenik odgovara na pitanja i postavlja pitanja cjelovitom rečenicom.  **Opis aktivnosti:**  Učiteljica/učitelj može na ploču napisati rečenicu:  BAKU MARICU NE BOLE LEĐA.  Komunikacijska situacija: Što je napisano na ploči? Od čega se sastoji rečenica? Koliko riječi ima ova rečenica? Kako svaka rečenica treba početi? Koju još riječ u ovoj rečenici treba pisati velikim početnim slovom? Zašto? Koji rečenični znakovi mogu biti na kraju rečenice? Kako zovemo rečenice koje na kraju imaju točku? Osim što je izjavna, kakva je još ova rečenica? Na što trebamo paziti kada pišemo niječne rečenice ?  **2. PIŠEM, SPAJAM, BRIŠEM**  **Ishod aktivnosti:** učenik piše velika i mala slova školskim rukopisnim pismom; povezuje slova u cjelovitu riječ; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Nakon što je većina učenika riješila zadatke provjeravaju točnost uratka.  **3. TKO ĆE BOLJE**  **Ishod aktivnosti:** učenik točno izgovara sve glasove u riječima; točno intonira izjavnu, upitnu i uskličnu rečenicu.  **Opis aktivnosti:**  Učenici su podijeljeni u grupe po četvero. Svaka grupa treba odrediti jednog člana koji će zapisivati. Učiteljica/učitelj zadaje zadatke koje učenici trebaju ispuniti.  Primjeri zadataka:  Napiši izjavnu rečenicu od četiriju riječi.  Napiši uskličnu rečenicu od dviju riječi.  Napiši pitanje od pet riječi.  Napiši jesnu rečenicu od triju riječi.  Napiši niječnu rečenicu od četiriju riječi.  Učenici čitaju rečenice koje su napisali, a ostali slušaju i provjeravaju je li zadatak točno izvršen. Pri čitanju paze na točno izgovaranje glasova kao i na intoniranje rečenica. | | | | Modul: Hrvatski jezik i komunikacija  Jedinica: Rečenice  [**Objekt: Dopuni tekst**](https://hr.izzi.digital/DOS/1109/1173.html#block-21706)  Jedinica: Rečenice  [**Objekt: Igra parovima**](https://hr.izzi.digital/DOS/1109/1173.html#block-21695)  Jedinica: Rečenice – izjavne, upitne i usklične  [**Objekt: Dodaj rečenicama znakove**](https://hr.izzi.digital/DOS/1109/1211.html#block-24660) | OSR A. 1. 1. Razvija sliku o sebi. B. 1. 2. Razvija komunikacijske kompetencije. C. 1. 3. Pridonosi skupini.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. B. 1. 2. Praćenje: Na poticaj i uz pomoć učitelja prati svoje učenje.  GOO C. 1. 1. Sudjeluje u zajedničkom radu u razredu.  ODRC. 1. 2.Identificira primjere dobroga odnosa prema drugim ljudima. |