**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Tko se skriva ispod maske – Maskenbalske šale** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj daje učenicima papirić na koji trebaju napisati prvo što im padne napamet kada čuju riječ *karneval*.  Papiriće s napisanim riječima učenici stavljaju na ploču (može se nacrtati maska za oči unutar koje učenici lijepe listiće).  Učiteljica/učitelj čita riječi koje su učenici napisali i učenici objašnjavaju zašto su napisali baš tu riječ. Učiteljica/učitelj pitanjima usmjerava pažnju učenika: Volite li vrijeme karnevala? U što se voliš maskirati? Objasni zašto se odrasli ljudi maskiraju.  **2. SLUŠAM MASKENBALSKE ŠALE**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Koje su maske nabrojane u pjesmicama?  Učiteljica/učitelj čita *Maskenbalske šale* Gustava Krkleca.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušanih pjesmica. Odgovaraju na pitanje postavljeno prije slušanja. (U pjesmicama su nabrojane maske lava, klauna, snjegovića, sove i zeca.)  Učiteljica/učitelj pitanjima uvodi učenike u sadržajnu analizu: Što kaže lav o svojoj maski? Tko je zvijezda maskenbala? Što misli maska snjegovića o sebi? Pročitaj što sve krasi sovu. Objasni što dječak misli o maskama. Zašto je preporučio uzeti kaput i šal? U kojem godišnjem dobu je maskenbal? Pronađi riječi koje se rimuju. U jednoj se pjesmici dva stiha ne podudaraju. Pronađi u kojoj.  Zamisli kako izgledaju maske iz pjesmica i nacrtaj ih.  Učiteljica/učitelj može zapisati na ploču, a učenici u pisanke, naslov pjesme i ime autora.  Koje nazive za maškare još poznaješ? (Karneval, fašnik, mesopust…) Kako se zovu maškare u tvojem kraju?  **4. MOGU I OVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti: .**  Rad s udžbenikom: Zamisli svoje članove obitelji. Koju masku bi im preporučio, a da bude potpuno suprotna od onoga kakvi su inače. Objasni svoj izbor.  Učenici trebaju, u par rečenica, napisati koja je maska za kojeg člana obitelji i zašto baš ta.  **NA PLOČI JE:**  Maskenbalske šale  Gustav Krklec  - šaljive pjesme  Maska lava  - pjesma ima jednu kiticu od četiri stiha  RIMA: približava – lava  grive - dive  Maska klauna  - pjesma ima jednu kiticu od četiri stiha  RIMA: šala – maskenbala  lica – vica  Maska snjegovića  - pjesma ima jednu kiticu od četiri stiha  RIMA: priča – snjegovića    Maska sove  - pjesma ima jednu kiticu od šest stihova  RIMA: ovu – sovu  oči – noći  glava - prava  Maska zeca  - pjesma ima jednu kiticu od četiri stiha  RIMA: ove – sove  zeca - djeca  Dječak  - pjesma ima jednu kiticu od šest stihova  RIMA: hvale – šale  svi – vi  šal - maskenbal | | | |  | PID OŠ C. 2. 1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.  OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 3. . Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 1. Prepoznaje svoje mjesto i povezanost s drugima u zajednici.  GOO A. 1. 1. Ponaša se u skladu s dječjim pravima u svakodnevnom životu. C. 1. 3. Promiče kvalitetu života u razredu. |