**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Spajam slova u riječi i rečenice (slovo V)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - odgovara na pitanja i postavlja pitanja cjelovitom rečenicom  - točno izgovara sve glasove u riječima  - točno intonira izjavnu, upitnu i uskličnu rečenicu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - prepoznaje i razlikuje izjavnu, upitnu i uskličnu rečenicu  - stvara i piše izjavne, upitne i usklične rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ZNAM O REČENICI**  **Ishod aktivnosti:** učenik odgovara na pitanja i postavlja pitanja cjelovitom rečenicom; točno izgovara sve glasove u riječima.  **Opis aktivnosti:**  Učiteljica/učitelj pitanjima uvodi učenike u razgovor o rečenicama: Od čega se sastoje riječi? Što čini rečenicu? Jesu li riječi u rečenici složene bez reda? Kakvim slovom počinje rečenica? Čime rečenica završava? Koji rečenični znak stavljamo na kraj pitanja? Kako zovemo rečenice koje na kraju imaju točku? Kakve su usklične rečenice?  **2. VJEŽBAM PA ĆU BOLJE ZNATI**  **Ishod aktivnosti:** učenik izabire odgovarajuće riječi i upotrebljava ih u oblikovanju sintagmi i rečenica; prepoznaje i razlikuje izjavnu, upitnu i uskličnu rečenicu; stvara i piše izjavne, upitne i usklične rečenice; točno intonira izjavnu, upitnu i uskličnu rečenicu.  **Opis aktivnosti:**  Učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Učenici dopunjavaju rečenice riječima, pišu upitne rečenice, pravilno prepisuju „slijepljene“ rečenice, prepoznaju imena u rečenicama. Nakon što je većina učenika riješila zadatke, provjerava se točnost uratka.  U zadnjem zadatku učenici trebaju prepisati imena iz prethodnoga zadatka te zaokružiti početno slovo svih imena (VIKI, VLATKA, VINKO, VJEKO) – uvod u učenje novoga slova.  **3. UČIM NOVO SLOVO**  **Ishod aktivnosti:** učenik piše velika i mala slova školskim rukopisnim pismom; povezuje slova u cjelovitu riječ.  **Opis aktivnosti:**  Učenici promatraju veliko i malo rukopisno slovo V. Uočavaju i zaključuju kako ono treba biti napisano da bi bilo okrunjeno. Učiteljica/učitelj na ploči demonstrira pisanje velikog i malog rukopisnog slova V. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova V. Učiteljica/učitelj u svakom redu pronalazi samo jedno slovo (najljepše i najtočnije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima. | | | | Modul: Hrvatski jezik i komunikacija  Jedinica: Rečenice  [**Objekt: Igre, Zvonimir Balog**](https://hr.izzi.digital/DOS/1109/1173.html)  Modul: Hrvatski jezik i komunikacija  Jedinica: Rečenice  [**Objekt: Razmisli**](https://hr.izzi.digital/DOS/1109/1173.html#block-21684)  Modul: Hrvatski jezik i komunikacija  Jedinica: Rečenice  [**Objekt: Čije su igre bolje**](https://hr.izzi.digital/DOS/1109/1173.html#block-21690)  Modul: Pisana slova  Jedinica: Pisana slova  [**Objekt: Slovo V**](https://hr.izzi.digital/DOS/1109/9850.html#block-138281) | OSR A. 1. 1. Razvija sliku o sebi.  OSR B. 1. 2. Razvija komunikacijske kompetencije. C. 1. 2. Opisuje kako društvene norme i pravila reguliraju ponašanje i međusobne odnose.  GOO C. 1. 1. Sudjeluje u zajedničkom radu u razredu.  UKU A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje. B. 1. 2. Praćenje:  Na poticaj i uz pomoć učitelja prati svoje učenje.  ODR C. 1. 2. Identificira primjere dobroga odnosa prema drugim ljudima. |