**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Samo je jedna mama - Mama** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  **-** piše velika i mala slova školskim rukopisnim pismom  - samostalno piše riječi i rečenice naučenim rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJA MAMA - SUPERJUNAKINJA**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Komunikacijska situacija: Objasni zašto su mame superjunakinje. Prisjeti se kako mama započinje dan, što sve radi tijekom dana i kako ga završava.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što je najbolje što mama radi?  Učiteljica/učitelj čita pjesmu Aljoše Vukovića *Mama*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Najbolje te rukom po obrazima dira.)  Učiteljica/učitelj pitanjima uvodi učenike u kratku analizu: Koliko pjesama o mami postoji? Koliko maminih fotografija postoji? Objasni što znači da *se mama urami*. Pročitaj što je ipak najbolje. Zašto je mamin dodir poseban? Koliko pjesmica ima strofa? Koliko ima stihova? Koliko stihova ima prva, a koliko druga strofa?  Ispričaj koje situacije jedva čekaš podijeliti s mamom. Je li mama uvijek na tvojoj strani ili se ponekad ne slaže s tobom? Čime te mama može razljutiti?  Učiteljica/učitelj može zapisati na ploču, a učenici u pisanke naslov i ime pisca, broj kitica i stihova pjesmice te nekoliko rečenica o mami.  **4. MOGU I OVO**  **Ishod aktivnosti:** učenik piše velika i mala slova školskim rukopisnim pismom; samostalno piše riječi i rečenice naučenim rukopisnim slovima; razvija vlastiti potencijal za stvaralaštvo.  **Opis aktivnosti:**  Rad s udžbenikom: učenici dopunjavaju započete rečenice u udžbeniku. Nekoliko učenika čita gotove uratke.  Učiteljica/učitelj mogu pripremiti tablice u koje učenici trebaju zapisati podatke koje su dobili dopunjavajući rečenice (npr. koje sportove vole mame iz razreda, koja im je omiljena boja...).  PRIJEDLOG TABLICA:     |  |  |  |  |  |  | | --- | --- | --- | --- | --- | --- | | NOGOMET | RUKOMET | KOŠARKA | SKIJANJE | PLIVANJE | OSTALO | |  |  |  |  |  |  |  |  |  |  |  |  |  | | --- | --- | --- | --- | --- | --- | | CRVENA | PLAVA | ZELENA | ROZA | CRNA | OSTALO | |  |  |  |  |  |  |   Komunikacijska situacija: Koji sport najviše vole mame iz razreda? Koja im je omiljena boja? Koju boju voli najmanji broj mama?  **NA PLOČI JE:**  **Mama**  **Aljoša Vuković**  - pjesma  Pjesma ima dvije kitice. Prva kitica ima pet stihova, a druga šest.  Moja je mama superjunakinja jer rješava sve moje probleme.  Mama uvijek zna što mi treba. | | | | [**Zvučna čitanka - Mama**](https://hr.izzi.digital/DOS/1109/8795.html) | MAT OŠ E. 2. 1. Koristi se podatcima iz neposredne okoline.  OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |