**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Ne sve mijenja** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  **OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.**  - sluša kratke tekstove primjerene jezičnomu razvoju, interesima i dobi  - odgovara na pitanja o slušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RAZIGRANE JEDINICE**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; sluša kratke tekstove primjerene jezičnomu razvoju, interesima i dobi; odgovara na pitanja o slušanome tekstu; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: Učiteljica/učitelj može povesti razgovor s učenicima o tome kako se osjećaju kada dobiju slabiju ocjenu, što trebaju napraviti da se to ne bi dogodilo i zašto neki učenici ne izvršavaju svoje zadatke. Učenici promatraju ilustraciju i govore iz čega je bila svaka pojedina jedinica (npr. jedinica zbog korištenja mobitela).  Učiteljica/učitelj čitaju tekst *Ne*.  Nakon teksta slijedi kratka sadržajna analiza: Koji je naslov teksta? O čemu govori tekst? Objasni što se događa s riječima kada se ispred njih stavi NE. Koji je dio teksta šaljiv? Zbog koje se riječi može dobiti jedinica? Objasni.  **2. VJEŽBOM DO ZNANJA**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Nakon što je većina učenika riješila zadatke, provjeravaju točnost uratka.  Učiteljica/učitelj može zapisati na ploču, a učenici u svoje pisanke:  NAPIŠI SUPROTNO ZNAČENJE RIJEČI: PAR – NEPAR  IMAM –  BRIGA –  VAŽNO -  SPRETAN –  PAŽLJIV -  **3. NE JE ISTO VAŽNO**  **Ishod aktivnosti:** učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Komunikacijska situacija: Učiteljica/učitelj može povesti s učenicima razgovor o tome kada trebamo reći NE. Nije NE uvijek nepristojno reći. Učenici govore o situacijama u kojima je bilo potrebno reći ne.  U udžbenike trebaju napisati kada oni nekome kažu *ne*. Prilikom rada paze na točnost uratka (veliko slovo na početku rečenice, rečenični znak na kraju rečenice). Nekoliko učenika čita svoje odgovore.  **NA PLOČI JE:**  NEGACIJA  NAPIŠI SUPROTNO ZNAČENJE RIJEČI:  PAR – NEPAR  IMAM –  BRIGA –  VAŽNO -  SPRETAN –  PAŽLJIV - | | | | Modul: Hrvatski jezik i komunikacija  Jedinica Jesne i niječne rečenice  [**Objekt: Vježbaj u bilježnicu**](https://hr.izzi.digital/DOS/1109/1112.html#block-21612)  Modul: Hrvatski jezik i komunikacija  Jedinica Jesne i niječne rečenice  [**Objekt: Pronađeno pismo**](https://hr.izzi.digital/DOS/1109/1112.html#block-21613)  Modul: Hrvatski jezik i komunikacija  Jedinica Jesne i niječne rečenice  [**Objekt: Postani pisac**](https://hr.izzi.digital/DOS/1109/1112.html#block-21633) | PID OŠ B. 2. 1. Učenik objašnjava važnost odgovornoga odnosa čovjeka prema sebi i prirodi. B. 2. 2. Učenik zaključuje o promjenama u prirodi koje se događaju tijekom godišnjih doba.  OSR A. 1. 1. Razvija sliku o sebi. A. 1. 4. Razvija radne navike. B. 1. 2. Razvija komunikacijske kompetencije. C. 1. 3. Pridonosi skupini.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2. Praćenje: Na poticaj i uz pomoć učitelja prati svoje učenje. B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju.  ODR A. 1. 3. Uočava povezanost između prirode i zdravoga života. C. 1. 1. Identificira primjere dobroga odnosa prema prirodi.  IKT A. 1. 2. Učenik se uz učiteljevu pomoć služi odabranim uređajima i programima. C. 1. 3. Učenik uz učiteljevu pomoć odabire potrebne informacije među pronađenima. |