PRIJEDLOG PRIPREME ZA IZVOĐENJE NASTAVE HRVATSKOGA JEZIKA

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Mali obiteljski nemiri - Baš me briga!** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - točno izgovara sve glasove u riječima  - točno intonira izjavnu, upitnu i uskličnu rečenicu  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - samostalno piše riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJA ZADUŽENJA U DOMU**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj može s učenicima povesti razgovor o njihovim svakodnevnim poslovima kod kuće: Koliko pomažeš u obavljanju svakodnevnih poslova kod kuće? Što se događa ako ne obaviš svoj dio zaduženja? Tko ti najčešće prigovara? Što misliš zašto?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Prema kome je sve djevojčica bila grozna?  Učiteljica/učitelj čita priču Ane Đokić *Baš me briga!*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga tekst; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove; izražava vlastito mišljenje o događajima u priči i postupcima likova.  Opis aktivnosti:  Učenici iznose svoje osjećaje nakon odslušanog igrokaza. Odgovaraju na pitanje postavljeno prije slušanja. (Djevojčica je bila grozna prema mami, tati, sestri i psu.)  Učiteljica/učitelj pitanjima uvodi učenike u sadržajnu analizu: Kakva je djevojčica bila prema mami? Što ju je razljutilo? Pročitaj što je mama učinila. Tko je Džeki? Objasni što mu je djevojčica napravila. Prema kome je još djevojčica bila grozna? Pročitaj što je djevojčica rekla sestri. Kako se Ana zbog toga osjećala? Što je učinila? Što je tata napravio kada je stigao kući? Objasni kako je djevojčica uvrijedila tatu. Što je tata napravio nakon njezinih riječi? Što je djevojčica u stvari htjela?  Koji se likovi spominju u ovoj priči? Kakav lik je djevojčica? Zašto je netko glavni lik, što to znači? Kako nazivamo ostale likove? Nabroji sporedne likove.  Učiteljica/učitelj može zapisati na ploču, a učenici u pisanke naslov, autora i likove iz priče.  **4. VJEŽBAM ČITANJE**  Ishod aktivnosti: učenik čita kratke tekstove primjerene jezičnomu razvoju, dobi i interesima; točno izgovara sve glasove u riječima; točno intonira izjavnu, upitnu i uskličnu rečenicu.  **Opis aktivnosti:**  Učenici nekoliko puta čitaju tekst tako da svaki učenik čita jednu rečenicu. Prilikom čitanja treba paziti na točno intoniranje riječi kao i rečeničnih znakova.  **5. MOGU I OVO**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost;samostalno piše riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Rad s udžbenikom: učenici trebaju ispričati jesu li nekada nešto rekli namjerno kako bi drugoga povrijedili ili je netko nečime njih povrijedio.  Samostalno trebaju napisati što misle o ponašanju djevojčice, što bi učinili da su njeni roditelji te napisati djevojčici što misle o njezinim postupcima i na koji ih način može ispraviti.  Nekoliko učenika čita svoje gotove uratke.  **NA PLOČI JE:**  Baš me briga!  Ana Đokić  - priča  LIKOVI:  GLAVNI LIK: djevojčica  SPOREDNI LIKOVI: mama, tata, sestra i pas Džeki  Ružnim ponašanjem nećemo ništa postići. | | | | [**Zvučna čitanka - Baš me briga**](https://hr.izzi.digital/DOS/1109/8795.html) | PID OŠ A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja. C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 4. Kritičko mišljenje; Učenik oblikuje i izražava svoje misli i osjećaje.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. A. 1. 3. . Razvija svoje potencijale. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije. B. 1. 3. Razvija strategije rješavanja sukoba.  ODR A. 1. 1. Prepoznaje svoje mjesto i povezanost s drugima u zajednici. B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO A. 1. 1. Ponaša se u skladu s dječjim pravima u svakodnevnom životu. B. 1. 1. Promiče pravila demokratske zajednice. C. 1. 2. Promiče solidarnost u razredu. C. 1. 3. Promiče kvalitetu života u razredu. |