**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Katkad slova jednostavno ne slušaju – Neuredna slova** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima  - čita kratke tekstove primjerene jezičnomu razvoju, dobi i interesima  - izdvaja nepoznate riječi  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju  - razlikuje priču, pjesmu, bajku, slikovnicu, zagonetku i igrokaz po obliku i sadržaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJE SLOVO**  Ishod aktivnosti: učenik u pisanju rukopisnim slovima pazi na veličinu pojedinih elemenata slova, vrstu poteza i način spajanja.  Opis aktivnosti:  Učiteljica/učitelj može učenicima pripremiti veliki (A4) papir na kojem su tri vodoravne crte koje predstavljaju crtovlje.   |  | | --- | |  | |  | |  |     Učenici trebaju odabrati samo jedno rukopisno slovo i napisati ga u crtovlje crnim flomasterom pazeći da slovo bude pravilno napisano. Papire učiteljica/učitelj može staviti na ploču. Komunikacijska situacija: Bježi li koje slovo iz crtovlja? Zašto slova to čine? Tko ih u tome može spriječiti i kako?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Zašto je Ivica zatvorio vrata sobe?  Učiteljica/učitelj čita priču *Neuredna slova* Sanje Pilić.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Ivica je zatvorio vrata da slova ne mogu izaći iz sobe.)  Učiteljica/učitelj pitanjima uvodi učenike u sadržajnu analizu priče: Tko razgovara na početku priče? Kakva su Ivičina slova? Pročitaj. U koji razred ide Ivica? Zašto dugo piše zadaću? Objasni. Pročitaj riječi koje govore što sve rade Ivičina slova. Kamo su nestajala? Što je Ivica trebao napraviti za zadaću? O čemu je trebao napisati sastavak? Što su slova napravila u bilježnici? Koji se likovi spominju u ovoj priči?  Učiteljica/učitelj može zapisati na ploču, a učenici u pisanke, naslov priče i likove.  **4. ČITAMO PRIČU**  Ishod aktivnosti: učenik čita kratke tekstove primjerene jezičnomu razvoju, dobi i interesima; izdvaja nepoznate riječi.  **Opis aktivnosti:**  Učenici čitaju priču još jednom tako da svaki učenik čita jednu rečenicu. Ukoliko u tekstu ima riječi koje učenici ne razumiju, učiteljica/učitelj objašnjava značenje.  **5. MOGU I OVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici trebaju riječ učenik napisati u crtovlje desnom i lijevom rukom i objasniti zašto je jedna riječ urednija od druge.  Komunikacijska situacija: razgovor o tome zašto su knjige, novine i časopisi otisnute tiskanim (formalnim) slovima. Uspoređuju slova koja su oni naučili pisati sa slovima krasopisa kojima se nekada pisalo.  **NA PLOČI JE:**  Neuredna slova  Sanja Pilić  - priča  LIKOVI: Ivica, mama, učiteljica, Igor, Ivičina sestra  Slova nisu slušala Ivicu.  Bila su vrlo neodgojena i živahna.  Moja slova su… | | | | [**Zvučna čitanka - Neuredna slova**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 1. Prepoznaje svoje mjesto i povezanost s drugima u zajednici.  GOO C. 1. 2. Promiče solidarnost u razredu. C. 1. 3. Promiče kvalitetu života u razredu. |