**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Jednom davno – Kako su postale ribe** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - izdvaja nepoznate riječi  - pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  – govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje početak, središnji dio i završetak priče | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BAJKA KOJU VOLIM**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj s učenicima razgovara o bajkama koje su čitali: Koja ti je najdraža bajka? Zašto djevojčice vole bajke? Koji su likovi u bajkama zanimljivi dječacima?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: U što se pretvorila vještica?  Učiteljica/učitelj čita indijansku bajku *Kako su postale ribe*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje početak, središnji dio i završetak priče.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Vještica se pretvorila u ribu.)  Učiteljica/učitelj pitanjima uvodi učenike u sadržajnu analizu priče: Gdje se nalazio ždral? Tko ga je dozivao? Zašto su djeca plakala? Pročitaj ždralovo upozorenje prije leta. Tko je čekao ždrala kad se vrati? Što mu je rekla vještica? Objasni zašto nije poslušala ždralovo upozorenje. Zašto se vještica pretvorila u ribu?  Učiteljica/učitelj može zapisati na ploču, a učenici u pisanke, naslov bajke i likove.  **4. ČITAMO BAJKU**  Ishod aktivnosti: učenik čita kratke tekstove primjerene jezičnomu razvoju, dobi i interesima; izdvaja nepoznate riječi; pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem.  **Opis aktivnosti:**  Učenici čitaju bajku još jednom, samostalno, pronalazeći riječi koje im nisu poznate. Nakon što su pročitali, govore nepoznate riječi koje najprije ostali učenici pokušavaju objasniti, a ako nitko ne zna značenje objasnit će ga učiteljica/učitelj.  **5. RJEŠAVAM ZADATKE**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici samostalno rješavaju zadatke u udžbeniku vezane uz bajku (odgovaraju na pitanja, stvaraju redoslijed od ponuđenih rečenica). Nakon što je većina učenika završila s radom provjeravaju točnost uratka.  Učenici raspravljaju o osobinama likova u bajci: Koji likovi imaju dobre, a koji loše osobine? Koje osobine imaju ždral i djeca? Koje osobine ima vještica? (Učiteljica/učitelj zapisuje na ploču, a učenici u pisanke.)  Učiteljica/učitelj na ploču može zapisati naslove nekoliko bajki koje su svim učenicima poznate (npr. Crvenkapica, Vuk i sedam kozlića, Snjeguljica, Tri praščića…) Učenici trebaju u tablicu u udžbeniku napisati imena likova iz navedenih bajki u određeni stupac (likovi s dobrim osobinama ili likovi s lošim osobinama).  **NA PLOČI JE:**  Kako su postale ribe  Indijanska bajka  - bajka  LIKOVI: dva djeteta, ždral, vještica  OSOBINE LIKOVA: DJECA – prestrašena, uplakana, poslušna  ŽDRAL – dobrodušan, plemenit, ljubazan  VJEŠTICA – lažljiva, neposlušna, zla | | | | Modul: Kniževnost i stvaralaštvo  Jedinica: Priča - likovi, redoslijed događaja  [**Zvučna čitanka - Kako su nastale ribe**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 1. Prepoznaje svoje mjesto i povezanost s drugima u zajednici. |