**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Ulice i trgovi imaju pravila (slovo K)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  -govori i razgovara o temama iz svakodnevnoga života koje zaokupljaju njegovu pozornost  - opisuje na temelju promatranja  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način pisanja  - piše veliko početno slovo: imena ulica, trgova i naseljenih mjesta u bližem okružju  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ULICE I TRGOVI**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu.  **Opis aktivnosti:**  Učenici promatraju fotografije u udžbeniku. Kazuju što je prikazano na fotografijama.  Učiteljica/učitelj čita tekst *Ulice i trgovi u Hrvatskoj*. Nakon čitanja slijedi kratka sadržajna analiza: Kako se zove najduža ulica u Hrvatskoj? Gdje se nalazi najuža ulica? Kako se zove? Po čemu ulice i trgovi često dobivaju nazive? Kako se zove glavni trg u Zagrebu? Koji je trg poznat u Splitu? Kako se zove ulica u kojoj je naša škola? Kako se zove ulica u kojoj stanuješ? Stanuje li netko na trgu? Kako se trg zove?  **2. VELIKO SLOVO**  **Ishod aktivnosti:** učenik čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu.  **Opis aktivnosti:**  Učenici u udžbeniku čitaju napisane nazive ulica i trgova. Uočavaju velika početna slova. Zaključuju zašto su riječi *ulica* i *trg* u nekim nazivima napisane velikim početnim slovima, a u nekim malim.  Zaključak: Velikim početnim slovom piše se prva riječ u nazivu ulice ili trga te imena i prezimena, ukoliko ih ima u nazivu.  Učiteljica/učitelj zapisuje ključne pojmove na ploču, a učenici prepisuju u pisanke.  **3. PRIMJENJUJEM NAUČENO**  **Ishod aktivnosti:** učenik piše veliko početno slovo: imena ulica, trgova i naseljenih mjesta u bližem okružju; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Nakon što je većina učenika riješila zadatke, provjeravaju točnost uratka.  **4. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  **Opis aktivnosti:**  Učenici promatraju veliko i malo rukopisno slovo K. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova K. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova K. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  VELIKO SLOVO (ULICE I TRGOVI)  **U**LICA KNEZA **M**ISLAVA  **O**DRANSKA ULICA  **T**RG BRANITELJA  **C**VJETNI TRG | | | | Modul: Hrvatski jezik i komunikacija  Jedinica: Veliko početno slovo u imenima ulica i trgova  [Objekt: Posjet Zagrebu](https://hr.izzi.digital/DOS/1109/1277.html#block-245638)  [Objekt: Još nešto prije puta](https://hr.izzi.digital/DOS/1109/1277.html#block-25527)  [Objekt: Vježbaj u bilježnicu](https://hr.izzi.digital/DOS/1109/1277.html#block-25587)  Modul: Pisana slova  Jedinica: Pisana slova  [Objekt: Slovo K](https://hr.izzi.digital/DOS/1109/9850.html#block-138237) | OSR A. 1. 1. Razvija sliku o sebi. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODRC. 1. 2.Identificira primjere dobroga odnosa prema drugim ljudima. |

Prilog 1

U imenima ulica i trgova zaokruži slova koja trebaju biti velika.

|  |  |
| --- | --- |
| trg braće radić | rapska ulica |
| ulica kralja tomislava | cvjetna cesta |
| cvjetni trg | trg bana josipa jelčačića |
| ulica kneza trpimira | avenija dubrovnik |
| moslavački trg | zagrebačka ulica |

Prilog 2

Prepiši riječi i rečenice pisanim slovima.

krava, mokar, skok, Klara, Karlo, kist

Ne kasnite na sat!

Kristina u košari nosi puno kestena.

Kamo su otišli Viktor i Karmen?

Nikola kopa krumpir u vrtu.