**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Djeca pjesnici – Sunčani krug (slovo U)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanog teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje dijelove pjesme: stih, strofa  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JESTE LI ZNALI?**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom.  Opis aktivnosti:  Učiteljica/učitelj može djecu upoznati sa zanimljivostima vezanim uz pjesmu koju će danas čitati.  Pjesma je napisana prije više od 90 godina. Dječak Kostja nacrtao je crtež i ispod napisao svoje želje. Crtež je bio postavljen na međunarodnoj izložbi dječjih crteža. Prema njegovim stihovima (željama) napisan je tekst i glazba za pjesmu. Pjesma je prevedena na 11 jezika.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Čega neka uvijek bude?  Učiteljica/učitelj čita pjesmu *Sunčani krug*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Uvijek neka bude sunce, nebo, mama i ja.)  Učiteljica/učitelj pitanjima uvodi učenike u sadržajnu analizu pjesme: Što je dječak nacrtao? Opiši kako zamišljaš Sunce. Nebeski svod se mijenja pomicanjem Sunca. Pročitaj što je nebeski svod. Kako sve može izgledati nebo? Pronađi u stihovima koje su osobe dječaku najvažnije. Pojasni značenje riječi *uvijek*.  Koliko pjesma ima kitica? Imaju li sve kitice jednak broj stihova? Koliko stihova ima svaka kitica? Učenici dopunjavaju rečenice u udžbeniku.  Učiteljica/učitelj može zapisati na ploču, a učenici prepisuju u pisanke naslov pjesme i ime pisca, broj kitica i stihova.  **4. MOGU I OVO**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Komunikacijska situacija: Spremaju li roditelji tvoje crteže? Što misliš zašto? Što se crtežom lako izražava? Mogu li fotografije zamijeniti crteže? Razmisli i reci svoje mišljenje.  Učenici dopunjavaju rečenice po uzoru na zadnje dvije kitice pjesmice.  **5. UČIM NOVO SLOVO**  **Ishod aktivnosti:** učenik piše velika i mala slova školskim rukopisnim pismom.  **Opis aktivnosti:**  Učenici promatraju veliko i malo rukopisno slovo U. Uočavaju i zaključuju kako ono treba biti napisano da bi bilo okrunjeno.  Nabrajaju životinje na slikama. Pokušavaju se glasati kao životinje na slici. Natječu se u glasanju – Tko je u razredu najuspješniji oponašatelj glasanja životinja?  Učiteljica/učitelj na ploči demonstrira pisanje velikog i malog rukopisnog slova U. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova U. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  SUNČANI KRUG  KOSTJA BARANNIKOV  - PJESMA  PJESMA IMA ČETIRI KITICE.  PRVA I DRUGA KITICA IMAJU PO TRI STIHA.  TREĆA I ČETVRTA KITICA IMAJU PO ČETIRI STIHA.  PJEMA UKUPNO IMA ČETRNAEST STIHOVA. | | | | Modul: Književnost i stvaralaštvo  Jedinica: Zeleni hotel  Modul: Pisana slova  Jedinica: Pisana slova  [**Objekt: Slovo U**](https://hr.izzi.digital/DOS/1109/9850.html#block-138284) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda. A. 2. 3. Zbraja i oduzima u skupu prirodnih brojeva do 100.  PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  OSR A. 1. 3. Razvija svoje potencijale. B. 1. 2. Razvija komunikacijske kompetencije.  ODR A. 1. 3. Uočava povezanost između prirode i zdravoga života. C. 1. 1. Identificira primjere dobroga odnosa prema prirodi.  GOO C. 1. 1. Sudjeluje u zajedničkom radu u razredu. |