**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KULTURA I MEDIJI | | | | |
| NASTAVNI SADRŽAJ: | **Reklame oko nas** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnom razvoju, interesima i dobi  - odgovara na pitanja o pročitanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ C. 2. 1. Učenik sluša/čita medijski tekst oblikovan u skladu s početnim opismenjavanjem i izdvaja važne podatke.  - prepoznaje važne podatke u kratkom tekstu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost, odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj učenicima dijeli papiriće na koje trebaju napisati prvu riječ koja im padne napamet kada čuju riječ REKLAMA.  Komunikacijska situacija: Učenici čitaju riječi koje su zapisali. Objašnjavaju zašto su baš tu zapisanu riječ povezali s riječi reklama. Čemu služe reklame? Gdje ih sve možete vidjeti? Što se sve može reklamirati?  **2. ŠTO JE REKLAMA?**  **Ishod aktivnosti:** učenik čita kratke tekstove primjerene jezičnom razvoju, interesima i dobi; odgovara na pitanja o pročitanome tekstu; prepoznaje važne podatke u kratkome tekstu.  **Opis aktivnosti:**  Učenici promatraju fotografiju u udžbeniku. Čitaju tekst na njoj.  Komunikacijska situacija: Misliš li da je ova reklama dobro osmišljena? Objasni. Što je prikazano na plakatu? Kome je namijenjen park? Po čemu se to može zaključiti? Što bi na plakatu moglo privući djecu da požele posjetiti ovaj park? Što je važno roditeljima? Gdje se nalazi park? Što nismo saznali gledajući plakat? Kako možemo doznati sve pojedinosti o parku?  **3. OSMISLI REKLAMU**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici su podijeljeni u skupine po četvero. U udžbeniku imaju fotografiju plakata uz cestu. Radeći u grupi trebaju osmisliti reklamu za proizvod prikazan na plakatu. Trebaju osmisliti tekst koji će dodati na plakat kako bi privukao što više pogleda.  Nakon što je većina skupina završila zadatak učenici prezentiraju uradak svoje grupe. | | | | Modul: Književnost i stvaralaštvo  Jedinica: Reklama  Objekt: [Nešto novo, nešto super!](https://hr.izzi.digital/DOS/1109/1346.html#block-637029)  Objekt: [Reklama i zašto nam treba?](https://hr.izzi.digital/DOS/1109/1346.html#block-26414)  Objekt: [Za jako znatiželjne](https://hr.izzi.digital/DOS/1109/1346.html#block-637059) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 3. Razvija svoje potencijale. B. 1. 2. Razvija komunikacijske kompetencije. C. 1. 3. Pridonosi skupini.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema.  POD A. 1. 1. Primjenjuje inovativna i kreativna rješenja. |