**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pravopisna norma – DIKTAT (vježba)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - prepisuje riječi i rečenice rukopisnim slovima  - piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju  - piše ogledne i česte riječi u kojima su glasovi č, ć, đ, dž, ije/je/e/i  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - objašnjava značenje određene riječi s obzirom na komunikacijsku situaciju  - izabire odgovarajuće riječi i upotrebljava ih u oblikovanju sintagmi i rečenica  - stvara i piše izjavne (potvrdne i niječne), upitne, usklične rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PONOVIMO**  **Ishod aktivnosti:** učenik piše velika i mala slova školskim rukopisnim pismom, prepisuje riječi i rečenice rukopisnim slovima, piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju, piše ogledne i česte riječi u kojima su glasovi č, ć, đ. dž, ije/je/e/i.  Opis aktivnosti:  Učenici su podijeljeni u grupe po četvero. Svaka grupa treba smisliti četiri rečenice u kojima će biti imena ljudi, ulica, trgova ili gradova. Rečenice pišu velikim tiskanim slovima.  Kada su sve grupe napisale mijenjaju mjesta u smjeru kazaljke na satu, za jedno mjesto. Zadatak je rečenice prepisati pisanim slovima pazeći na veliko početno slovo. Grupe se vraćaju na svoju početnu poziciju te provjeravaju jesu li učenici pravilno napisali rečenice.  **2. PIŠEM PO DIKTATU**  Ishod aktivnosti: učenik piše velika i mala slova školskim rukopisnim pismom; piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju; piše ogledne i česte riječi u kojima su glasovi č, ć, đ, dž, ije/je/e/i.  **Opis aktivnosti:**  Učiteljica/učitelj diktira rečenice koje učenici po diktatu zapisuju u svoje bilježnice.  Prijedlog diktata:  ZOVEM SE ANTE SLAVIĆ.  ŽIVIM U MALOM I LIJEPOM GRADU TROGIRU.  STANUJEM U ULICI MAJSTORA RADOVANA.  NAJBOLJI SU MI PRIJATELJI LEO, HRVOJE, DAVOR I SLAVEN.  RADO IDEM TETI KATI U VARAŽDIN.  ONA STANUJE NA TRGU KRALJA TOMISLAVA.  ČESTO ME VODI DO PEKARE NA TRGU LIPA.  3. KAKO SAM NAPISAO  Ishod aktivnosti: učenik čita kratke tekstove primjerene jezičnomu razvoju, dobi i interesima.  Opis aktivnosti:  Učenici mijenjaju bilježnice s prijateljem koji im je s desne strane. Čitaju rečenicu i govore koje su riječi napisali velikom početnim slovom te objašnjavaju zašto (npr. početak rečenice ili ime trga…).  Svako netočno napisano slovo zaokružuju.  Učiteljica/učitelj može na ploču zapisati rezultat:  Npr.  bez pogreške – 7 učenika  1 pogreška – 3 učenika  2 pogreške - … | | | | Mogu se koristiti preostali objekti iz digitalnih jedinica:  [Veliko početno slovo u imenima ulica i trgova](https://hr.izzi.digital/DOS/1109/1110.html#block-1277)  [Veliko početno slovo u imenima blagdana i praznika](https://hr.izzi.digital/DOS/1109/1110.html#block-1319)  [Pisanje riječi s č i ć](https://hr.izzi.digital/DOS/1109/1110.html#block-1318)  [Skupovi ije i je](https://hr.izzi.digital/DOS/1109/1110.html#block-1321) | OSR A. 1. 3. Razvija svoje potencijale. A. 1. 4. Razvija radne navike. B. 1. 2. Razvija komunikacijske kompetencije.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 4. Kritičko mišljenje: Učenik oblikuje i izražava svoje misli i osjećaje.  GOO C. 1. 1. Sudjeluje u zajedničkom radu u razredu. C. 1. 2. Promiče solidarnost u razredu. |