**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Tko je ovdje glavni – Kad gosti kasne** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanog teksta.  - sluša kratke tekstove primjerene jezičnom razvoju, interesima i dobi  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnome tekstu riječima, crtežom i pokretom  - izražava vlastito mišljenje o događajima u priči i postupcima likova  - povezuje postupke likova iz književnog teksta s vlastitim postupcima i postupcima osoba koje ga okružuju  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj učenicima dijeli papiriće na koje trebaju napisati prvu riječ koja im padne napamet kada čuju riječ LAŽ.  Komunikacijska situacija: Učenici čitaju riječi koje su zapisali, te objašnjavaju zašto su baš tu zapisanu riječ povezali s riječi laž.  Kako zamišljaš istinu, a kako laž? Kakvog su oblika, boje, veličine? Opiši ih.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko je pobijedio u priči, Istina ili Laž?  Učiteljica/učitelj čita priču *Kad gosti kasne*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava vlastito mišljenje o događajima u priči i postupcima likova; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (U priči je pobijedila Istina.)  Učiteljica/učitelj s nekoliko pitanja uvodi učenike u sadržajnu analizu priče: Što je radila djevojčica kada bi ostala sama kod kuće? Objasni tko su bili njezini gosti. Tko je uranio toga dana? Što se dogodilo? Pročitaj što su joj savjetovale Istina i Laž. Što je mama odmah primijetila? Je li djevojčica uspješno lagala pred mamom? Pročitaj kako je Laž zauvijek otišla.  Tko su likovi u ovoj priči? Tko je lik o kojem govori priča, tko je glavni u ovoj priči? Lik o kojem priča govori nazivamo glavnim likom. Ostali su likovi iz priče sporedni. Učenici dopunjavaju rečenice u udžbeniku.  Koje osobine ima Marina? Objasni odabir.  Učiteljice/učitelj zapisuje na ploču naslov priče i ime pisca, glavni lik i sporedne likove.  **4. BORBA ISTINE I LAŽI**  Ishod aktivnosti: učenik priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju; izražava vlastito mišljenje o događajima u priči i postupcima likova; povezuje postupke likova iz književnog teksta s vlastitim postupcima i postupcima osoba koje ga okružuju.  **Opis aktivnosti:**  Komunikacijska situacija: Ispričaj događaj u kojem si se borila/borio s Istinom i Laži*.* Što bi se dogodilo da je Laž pobijedila Istinu? Treba li kažnjavati zbog slučajnih pogrešaka? Objasni koje bi postupke uvijek trebalo kazniti.  **NA PLOČI JE:**  KAD GOSTI KASNE  NADA MIHOKOVIĆ KUMRIĆ  - PRIČA  GLAVNI LIK: DJEVOJČICA MARINA  SPOREDNI LIKOVI: GOSTI, MAMA, ISTINA I LAŽ  VAŽNO JE UVIJEK GOVORITI ISTINU. | | | | [**Zvučna čitanka – Kad gosti kasne**](https://hr.izzi.digital/DOS/1109/8795.html#block-125344) | PID OŠ C. 2. 1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine. C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. A. 1. 3. Razvija svoje potencijale. B. 1. 2. Razvija komunikacijske kompetencije. B. 1. 1. Prepoznaje i uvažava potrebe i osjećaje drugih.  GOO A. 1. 1. Ponaša se u skladu s dječjim pravima u svakodnevnom životu. C. 1. 3. Promiče kvalitetu života u razredu.  ODR C. 1. 2. Identificira primjere dobroga odnosa prema drugim ljudima |