**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Predmeti se mogu opisati – lopta (slovo L)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  -govori i razgovara o temama iz svakodnevnoga života koje zaokupljaju njegovu pozornost  - opisuje na temelju promatranja  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  - izražava svoje misli i osjećaje o poslušanome tekstu (crtežom, pismom, govorom, pokretom)  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NESTAŠNA LOPTA**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu.  **Opis aktivnosti:**  Učenici promatraju fotografiju u udžbeniku. Zamišljaju što se dogodilo. Nekoliko će učenika ispričati svoju priču o događaju na fotografiji.  Učiteljica/učitelj čita priču *Lopta*. Nakon čitanja slijedi kratka sadržajna analiza: Što je tražila lopta? Gdje je najprije ušla? Tko ju je potjerao? Zašto je lopta bila izbačena iz kuhinje? Iz koje je prostorije lopta sama izašla? Zašto? Što misliš, zašto je lopta nepoželjna u spavaćoj sobi? Gdje je lopta napokon pronašla svoje mjesto?  **2. OPIS LOPTE**  Ishod aktivnosti: učenik odgovara na pitanja o poslušanome tekstu; izražava svoje misli i osjećaje o poslušanome tekstu (crtežom, pismom, govorom, pokretom).  **Opis aktivnosti:**  Učenici odgovaraju na pitanja u udžbeniku koja su ujedno i plan opisa predmeta. Odgovori na pitanja deblje su otisnute riječi u tekstu. Na koja pitanja treba odgovoriti da bi se opisao neki predmet? Učenici opisuju loptu iz teksta, a zatim ju trebaju i nacrtati.  Učiteljica/učitelj može plan opisa zapisati na ploču, a učenici u svoje pisanke.  **3. OPISUJEM PREDMET**  **Ishod aktivnosti:** učenik opisuje na temelju promatranja; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Učenici promatraju fotografiju u udžbeniku. Trebaju odabrati jedan predmet s fotografije i opisati ga. Pomoći im mogu pitanja iz opisa lopte, odnosno, plan opisa predmeta.  Nekoliko učenika čita svoj gotovi uradak.  **4. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima.  **Opis aktivnosti:**  Učenici promatraju veliko i malo rukopisno slovo L. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova L. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova L. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  OPIS PREDMETA  PLAN OPISA: - KAKAV JE OBLIK I BOJA  - OD ČEGA JE  - NAMJENA (ČEMU SLUŽI) | | | | Modul: Književnost i stvaralaštvo  Jedinica: [Opis predmeta](https://hr.izzi.digital/DOS/1109/1205.html)  [Zvučna čitanka - Lopta](https://hr.izzi.digital/DOS/1109/8795.html#block-125344)  Objekt [Zamišljam, vidim, opisujem](https://hr.izzi.digital/DOS/1109/1205.html#block-637073)  Objekt [Kako opisivati](https://hr.izzi.digital/DOS/1109/1205.html#block-637507)  Modul: Pisana slova  Jedinica: Pisana slova  [**Objekt: Slovo L**](https://hr.izzi.digital/DOS/1109/9850.html#block-138244) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. B. 1. 2. Razvija komunikacijske kompetencije.  GOO C. 1. 1. .Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2. Identificira primjere dobroga odnosa prema drugim ljudima. |