**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **U novi red prebaci** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - razlikuje pojam glas, slovo, slog, riječ  - u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - usvaja nove riječi i razumije značenje naučenih riječi  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RASTAVI NA SLOGOVE**  **Ishod aktivnosti:** učenik razlikuje pojam glas, slovo, slog, riječ.  **Opis aktivnosti:**  Rad s udžbenikom: učenici uspravnom crtom napisana imena rastavljaju na slogove. Čitaju riječi po slogovima i provjeravaju jesu li pravilno rastavili ime. Koje ime ima najviše slogova? Koliko ih ima? Koja imena imaju samo jedan slog? Kako zovemo takve riječi?  **2. DOPUNA PISMU DJEDA MRAZA**  Ishod aktivnosti: učenik sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu, usvaja nove riječi i razumije značenje naučenih riječi.  **Opis aktivnosti:**  Učiteljica/učitelj prije čitanja postavlja pitanje: Zašto Saša piše dopunu pisma?  Učiteljica/učitelj čita tekst *Dopuna pismu Djeda Mraza*.  Učenici odgovaraju na pitanje postavljeno prije slušanja. (Saša pokušava Djedu Mrazu opravdati svoju slabiju ocjenu u e-dnevniku.)  Učiteljica/učitelj pitanjima uvodi učenike u sadržajnu analizu priče: Što znači dati širu sliku? Iz kojega je predmeta djevojčica dobila lošu ocjenu? Koga je Saša okrivila za to? Misliš li da će Djed Mraz prihvatiti ovo objašnjenje?  Učenici u udžbeniku promatraju prvo Sašino pismo. Kako je Saša pisala? Što izgleda jako neuredno? Uspoređuju prvo i drugo pismo. Kako je riješen problem riječi na kraju retka?  **3. SPOJNICA**  Ishod aktivnosti: učenik usvaja nove riječi i razumije značenje naučenih riječi; u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka.  **Opis aktivnosti:**  Učenici čitaju u udžbeniku pravilo za rastavljanje riječi na kraju retka. Promatraju na koje sve načine mogu rastaviti riječ i uočavaju netočno rastavljene riječi.  Učiteljica/učitelj zapisuje na ploču nekoliko osnovnih pojmova, a učenici prepisuju u pisanke.  Samostalno trebaju rastaviti riječi tako da dio riječi prebace u novi redak. Provjeravaju točnost uradaka.  **4. MOJE ŽELJE**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka.  **Opis aktivnosti:**  Učenici trebaju napisati nekoliko svojih želja pazeći kako rastavljaju riječi na kraju retka.  Nekoliko učenika čita svoj gotovi uradak.  **NA PLOČI JE:**  SPOJNICA  SPOJNICA (-) – RASTAVLJA RIJEČ NA DVA DIJELA  MA – TEMATIKA  MATE – MATIKA  MATEMA – TIKA  MATEMATI - KA | | | | Modul: Hrvatski jezik i komunikacija  Jedinica: Rastavljanje riječi na kraju retka  [**Objekt: Izgubljena poruka**](https://hr.izzi.digital/DOS/1109/1188.html#block-22699)  [**Objekt: Ponovimo naučeno**](https://hr.izzi.digital/DOS/1109/1188.html#block-22728)  [**Objekt: Što kada je riječ preduga**](https://hr.izzi.digital/DOS/1109/1188.html#block-22742)  [**Objekt: Izbroji pa oboji**](https://hr.izzi.digital/DOS/1109/1188.html#block-22749) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.  OSR A. 1. 1. Razvija sliku o sebi. A. 1. 4. Razvija radne navike.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2.  Na poticaj i uz pomoć učitelja prati svoje učenje.  ODR C. 1. 2. Identificira primjere dobroga odnosa prema drugim ljudima. |