**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Radosti blagdana - stvaralaštvo** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - pripovijeda događaje kronološki  OŠ HJ A. 2. 2. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim pismom  - prepisuje riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - preoblikuje pročitani književni tekst: mijenja postupke likova, stvara novi svršetak | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PREPRIČAVAM**  Ishod aktivnosti: učenik čita kratke tekstove primjerene jezičnomu razvoju, dobi i interesima; pripovijeda događaje kronološki.  Opis aktivnosti:  Učenici čitaju priču *Božićne želje* koja je obrađena na prošlome satu. Čitaju redom tako da svatko čita jednu rečenicu. Učiteljica/učitelj usmjerava komunikacijsku situaciju: Kako ćemo prepoznati rečenicu? Kako rečenica počinje? Kojim znakovima može završiti?  Nakon što su pročitali priču i prisjetili se sadržaja, nekoliko učenika prepričava priču pazeći da događaje niže kronološki.  **2. MIJENJAM KRAJ**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; preoblikuje pročitani književni tekst: mijenja postupke likova, stvara novi svršetak.  **Opis aktivnosti:**  Učiteljica/učitelj može djeci zadati da razmisle što bi se dogodilo da dječak nije odustao od svoje prve želje za autićem, romobilom, biciklom, mobitelom…  Nekoliko učenika prepričava svoj novi dio priče. Učenici uočavaju da se promjenom postupaka likova mijenja i kraj priče.  3. ČESTITKA  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učiteljica/učitelj unaprijed priprema papire oblikovane u čestitku. Učenici trebaju smisliti tekst koji žele napisati svojim roditeljima u božićnu čestitku. Učenici, u čijim se obiteljima ne slavi Božić, mogu čestitku pisati roditeljima za Novu godinu. Učiteljica/učitelj govori učenicima da čestitka treba biti kratka, pisana uredno i s razumljivom porukom. Nekoliko učenika čita svoju čestitku.  Npr. DRAGI MAMA I TATA, ŽELIM VAM DA BOŽIĆ PROVEDEMO ZAJEDNO U VESELJU.  DRAGI MAMA I TATA,ČESTIT BOŽIĆ ŽELI VAM VAŠ SIN KOJI VAS JAKO VOLI.  **4. VJEŽBA PISANJA**  **Ishod aktivnosti:** učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim pismom; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Učiteljica/učitelj može na ploču zapisati nekoliko riječi i rečenica koje učenici trebaju prepisati u pisanke formalnim pismom pazeći na pravopisna pravila (ili iskoristiti nastavni listić u prilogu).  **NA PLOČI JE:**  VJEŽBA  FRANKA, HVALA, PAPUČE, HRVOJE, FRULA  NA BORU SU NOVI STAKLENI UKRASI.  FILIP JE STAVIO CRVENI VRH.  ISPOD BORA IMA PUNO ŠARENIH POKLONA.  MAMA JE RODBINI POSLALA ČESTITKE.  DJED I BAKA BIT ĆE S NAMA NA RUČKU. | | | |  | OSR A. 1. 1. Razvija sliku o sebi. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODRC. 1. 2.Identificira primjere dobroga odnosa prema drugim ljudima. |

Prilog

Prepiši riječi i rečenice pisanim slovima u pisanku.

FRANKA, HVALA, PAPUČE, HRVOJE, FRULA

NA BORU SU NOVI STAKLENI UKRASI.

FILIP JE STAVIO CRVENI VRH.

ISPOD BORA IMA PUNO ŠARENIH POKLONA.

MAMA JE RODBINI POSLALA ČESTITKE.

DJED I BAKA BIT ĆE S NAMA NA RUČKU.