**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Svi imaju** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  - upotrebljava nove riječi koje je naučio kao dio aktivnoga rječnika  **OŠ HJ B. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.**  - sluša kratke tekstove primjerene jezičnom razvoju, interesima i dobi  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - samostalno piše riječi i rečenice naučenim rukopisnim slovima  **OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnome tekstu riječima, crtežom i pokretom  **OŠ HJ B. 2. 2. Učenik sluša/čita književni tekst i razlikuje književne tekstove prema obliku i sadržaju.**  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO SVE VAGA MJERI**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: učiteljica/učitelj razgovara s djecom o tome kada se koristi mjerna jedinica kilogram (npr. kroz njihovu težinu na vaganju, u dućanu …). Zamisli da se u tvojoj obitelji mjeri težina svih osjećaja. Koliko kilograma ljubavi biste izvagali? Koliko sreće? Koliko tuge? Tko te najčešće ljuti? Čega se bojiš? Ima li u tvojoj obitelji ljutnje ili straha? Koliko? Kojeg osjećaja u tvojoj obitelji ima najviše, a kojeg najmanje?  **2. SLUŠAM PJESMU**  **Ishod aktivnosti:** učenik sluša kratke tekstove primjerene jezičnom razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Do kada će obitelj imati dječaka? Učenici pažljivo slušaju kako bi mogli odgovoriti na pitanje. Učiteljica/učitelj čita pjesmu *Svi imaju*.  **3. RAZUMIJEM ŠTO SLUŠAM**  **Ishod aktivnosti:** učenikgovori o čemu razmišlja i kako se osjeća nakon čitanja/slušanja književnoga teksta; izražava opisane situacije i doživljeno u književnome tekstu riječima, crtežom i pokretom; upotrebljava nove riječi koje je naučio kao dio aktivnoga rječnika; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  **Opis aktivnosti:**  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Obitelj će imati dječaka dok ga ne ožene.)  Učenici čitaju pjesmu još jednom tako da svatko čita jedan red - stih. Učiteljica/učitelj pitanjima uvodi učenike u sadržajnu analizu teksta: Čega baka ima sto? Što ima djed? Pročitaj što imaju mama i tata. Što ima seka? Zašto? A tko sve ima njega? Objasni tko je to on. (pjesnik) Kako mogu njega imati svi? Pročitaj do kad će ga imati. Što znači oženiti se? Ostaneš li i dalje član obitelji kad se vjenčaš?  Pročitaj zadatak i zaokruži slovo ispred točnog odgovora.  Red u pjesmi nazivamo:  a) stih  b) strofa  c) kitica.  Koliko kitica ima ova pjesma?  a) jednu  b) nijednu  c) dvije.  Oboji likove koji se spominju u pjesmi.  teta, mama, zec, tata, pas, djed, Ana, seka, susjed, baka.  **4. OVO SAM JA**  **Ishod aktivnosti:** učenik samostalno piše riječi i rečenice naučenim rukopisnim slovima; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici rješavaju zadatke iz udžbenika:  1. U nekoliko rečenica ispričaj zašto je tebe lako voljeti. ( U crtovlje zapisuju nekoliko rečenica u kojima opisuju svoje osobine zbog kojih ih obitelj i prijatelji vole.)  2. Oboji osobine zbog kojih te drugi vole. Razmisli koja je tvoja osobina najjača, a koja manje jaka.  (DRUŽELJUBIVOST, SKROMNOST, RAZIGRANOST, HRABROST, DOSJETLJIVOST, UPORNOST)  **NA PLOČI JE:**  SVI IMAJU  ZVONIMIR GOLOB  - PJESMA  PJESMA IMA JEDNU KITICU OD SEDAMNAEST STIHOVA.  MOJA NAJJAČA OSOBINA JE... | | | | [**Zvučna čitanka – Svi imaju**](https://hr.izzi.digital/DOS/1109/8795.html#block-125344) | MAT OŠ E. 2. 1. Koristi se podatcima iz neposredne okoline.  GOO C. 1. 1. Sudjeluje u zajedničkom radu u razredu.  OSR A. 1. 2. Upravlja emocijama i ponašanjem.  UKU A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR C. 1. 2. Identificira primjere dobroga odnosa prema drugim ljudima. |